Frederikas X

Frederikas X (; g. 1968 m. gegužės 26 d. Kopenhagoje, Danijoje) – Danijos karalius.

 Biografija 
 Išsilavinimas 
Frederikas augo Kopenhagoje, lankė privačią Krebso mokyklą, vėliau kurį laiką mokėsi École des Roches Normandijoje (Prancūzija). 1986 m. baigė Øregaard gimnaziją. 1989–1995 m. studijavo Orhuso universitete, kur įgijo politikos mokslų magistro laipsnį. 1992–1993 m. praleido Harvardo universitete Jungtinėse Valstijose, kur mokėsi naudodamasis Frederik Henriksen slapyvardžiu.

 Karinė tarnyba 
Karinę karjerą pradėjo Karalienės gvardijos pulke, vėliau tapo Karališkojo husarų gvardijos būrio vadu. Po tarnybos sausumoje įstojo į Karališkojo laivyno narų korpusą, kurį baigė būdamas vienas iš nedaugelio sėkmingai išlaikiusių visus fizinius ir techninius išbandymus. Vėliau mokėsi skraidyti ir įgijo Karališkųjų oro pajėgų piloto kvalifikaciją. Tarnavo atsargoje visuose trijuose kariuomenės padaliniuose – sausumoje, jūroje ir ore. 2015–2024 m. pasiekė generolo majoro (sausumos ir oro pajėgose) bei kontradmirolo (jūrų pajėgose) laipsnius.

 Diplomatija 
1994 m. buvo Danijos delegacijos Jungtinėse Tautose narys. 1998–1999 m. dirbo pirmuoju sekretoriumi Danijos ambasadoje Paryžiuje. Be gimtosios kalbos, moka anglų, prancūzų ir vokiečių kalbas.

 Sportas ir ekspedicijos 
Frederikas aktyviai sportuoja – bėga, slidinėja, buriuoja, dalyvauja triatlono varžybose. 2000 m. buvo vienas iš dalyvių keturis mėnesius trukusioje 3500 km slidinėjimo ekspedicijoje Sirius 2000 Šiaurės Grenlandijoje. 2018 m. inicijavo visuomeninį bėgimą „Royal Run“, kuris tapo kasmetiniu renginiu Danijoje.

 Aplinkosauga 
Po kelionės į Arktį 2009 m. Frederikui sustiprėjo susidomėjimas klimato kaitos problemomis. Jis dalyvavo tarptautinėse konferencijose, išsakė viešą palaikymą tvarumo politikai ir ragino imtis priemonių globaliam atšilimui stabdyti.

 Valdymas 
2024 m. sausio 14 d. tapo Danijos karaliumi, kai jo motina karalienė Margarita II perleido sostą, apie tai paskelbusi savo kalboje 2023 m. gruodžio 31 d.Jeff Wallenfeldt. Frederik IX. Encyclopædia Britannica. Nuoroda tikrinta 2024-01-15.Frederikas X. Visuotinė lietuvių enciklopedija. 2024-02-06. Nuoroda tikrinta 2025-08-09.

 Šaltiniai 

Kategorija:Danijos karaliai
Kategorija:Danijos Gliuksburgai
Kategorija:Dabar valdantys monarchai